arnastofnun/IGC-2024 huggingface dataset:
Málbjörg

Málbjörg er félag um stam á Íslandi og var stofnað árið 1991. Í félaginu er skráðir fólk sem stamar, aðstandendur og talmeinafræðingar. Málbjörg hefur það markmið að ýta undir umræðu um stam í samfélaginu og sinna fólki sem stamar með því að veita vettvang fyrir sjálfshjálp. Til að ná þessu fram hvetur Málbjörg foreldra til að leita til talmeinafræðinga sem úrræði fyrir börn með stam. Ásamt því er fólk með stam hvatt til að tjá sig meira og þar með gera stam sýnilegra í samfélaginu. Ofan á þetta hefur félagið haldið fræðslu um stam fyrir alla sem óska eftir því t.d. í skólum, leikskólum, á Lionsfundum og Rotaryfundum svo eitthvað sé nefnt.
Varmá

"Varmá" getur átt við
Stóra þrælavatn

Stóra-þrælavatn (enska: "Great Slave Lake", franska: "Grand lac des Esclaves") er næststærsta vatn í Norðvesturhéruðum Kanada, dýpsta vatn Norður-Ameríku (614 metrar) og tíunda stærsta vatn heims eða 27.200 km2.

Yellowknife höfuðstaður fylkisins er á bökkum vatnsins sem og fleiri þéttbýlisstaðir. Nafnið Slave eða Slavey er þýðing á því sem Cree-frumbyggjar kölluðu Dene-ættbálk frumbyggja en Cree tóku sér þræla þaðan.

Árið 1930 fannst gull við norðurhluta vatnsins en í kjölfarið byggðist Yellowknife upp.
Hamarskotslækur

Hamarskotslækur er lækur sem rennur í gegnum Hafnarfjörð. Hann á upptök sín í tveimur kvíslum. Önnur kvíslin er kölluð Kaplakrikalækur og rennur úr Urriðakotsvatni og á suðurbrún Garðahrauns um Kaplakrika og síðan í stefnu eins og Reykjanesbraut  í Setbergshverfinu vestanverðu og kallast þá Setbergslækur. Hin kvíslin kemur upp í Lækjarbotnum syðst í Stekkjarhrauni, rennur  norður meðfram hrauninu og sameinast Setbergslæk í Þverlæk fyrir neðan Setbergsskóla. Hamarskotslækur rennur fyrir neðan Kinnahverfi og um Hörðuvelli og með Hamrinum og síðan út í sjó.

Árið 1904 var fyrsta rafstöð til almenningsnota reist á Íslandi með því að virkja Hamarskotslæk. Jóhannes Reykdal trésmiður stíflaði lækinn við Brekkuna undir Hamrinum og notaði rafmagnsframleiðslu í til að rafvæða 15 hús. Síðar var Hörðuvallastífla gerð ofar í læknum og þar reist stærri rafstöð byggð 1906 til að knýja trésmíðavélar Reykdals og raflýsa hús í bænum. Einnig var sett upp íshús við Hörðuvallastíflu til að sem nýta ísinn á læknum.

Eftir að slys þar sem tvö börn voru hætt komin í apríl 2015 þegar þau festust í affalli í Reykdalsstíflu í Hamarkotslæk þá var stíflan tæmd.

Hamarkotslækur er þekkt kennileiti í Hafnarfirði og skipti bænum í tvennt. Svona var landslagi lýst árið 1958: „Eftir miðjum bænum rennur Hamarskotslækur. Norðan lækjarins er landslagið frábrugðið því sem er sunnan hans. Að norðanverðu er hraunið úfið og hrikalegt. Stórar hraunborgir og drangar með gjótum og kvosum á milli einkenna landslagið. Fyrir sunnan lækinn, mitt í byggðinni, rís Hamarinn, há og fögur klettaborg, sem setur tignarsvip á bæinn. Þar fyrir sunnan taka við hólar og hæðir og gamalt hraun.“
Halldóra Geirharðsdóttir

Halldóra Geirharðsdóttir (fædd 12. ágúst 1968) er íslensk leikkona og tónlistarkona. Hún útskrifaðist úr Leiklistarskóla Íslands árið 1995. Á 10. áratug 20. aldar var Halldóra meðlimur hljómsveitarinnar Risaeðlunnar og spilaði á saxófón og söng.

Hún er með stöðu sem prófessor við sviðslistadeild Listaháskóla Íslands.

Halldóra var tilnefnd til Evrópsku kvikmyndaverðlaunanna árið 2018 fyrir kvikmyndina Kona fer í stríð og vann til verðlauna á samnefndum hátíðum í Montreal og Valladolid. Hún hefur unnið ýmis Edduverðlaun fyrir hlutverk sitt í kvikmyndum.

Tenglar.

Halldóra á Internet movie database
Húnavatn

Húnavatn er vatn í Húnaþingi skammt frá Húnaós. Í Húnavatn renna Vatnsdalsá og Laxá á Ásum. Skammt frá Húnavatni eru Þingeyrar og lá þjóðbraut þar um og yfir vaðið á Húnavatni lágu leiðir frá Vatnsnesi yfir Bjargaós. Landnámsmaðurinn Ingimundur gamli fann hvítabjörn og tvo húna á Húnavatni og nefndi vatnið eftir þeim. Hann fór með dýrin til Noregs og gaf Haraldi hárfagra og fékk í staðinn skipið Stíganda.
Enn ein stöðin

Enn ein stöðin voru sjónvarpsþættir spaugstofunnar frá 1996 - 1999. Fyrsta þáttaröðin var sýnd frá 13. janúar 1996 til 25. maí 1996 og var 20 þátta. Önnur þáttaröðin var sýnd frá 11. janúar 1997 til 26. apríl 1997 og var 16 þátta. Þriðja þáttaröðin var sýnd frá 10. janúar 1998 til 25. apríl 1998 og var 16 þátta. Fjórða og jafnframt síðasta þáttaröð enn einnar stöðvarinnar var sýnd frá 10. október 1998 til 1. maí 1999 og var 27 þátta.

Fyrsta þáttaröðin (1996).

Spaugstofan sneri þá aftur eftir fjögurra ára hlé (á meðan voru sumir í Imbakassanum) og birtust aftur með fréttaformið. Sérþættir í seríunni voru "Klámhundalíf, Klerkar í klípu, Geimskipið Eining" og "Alltísóma". Lokaþáttur seríunnar var 100 þáttur spaugstofunnar og var 50 mínútur í stað 20.

Önnur þáttaröðin (1997).

Spaugstofan var kærð fyrir guðlast þennan veturinn, sem birtist í 12 þætti spaugstofunnar sem var sendur út laugadaginn 29. mars 1997 og var páskahelgin, í kjölfar þess gerðu þeir sérþáttinn "Gullna sviðið". Allar ákærur voru felldar niður í ágúst 1997. Fleiri sérþættir voru "Brandarakallinn í kaoz".

Þriðja þáttaröðin (1998).

Haustið 1997 var gerð aukasería spaugstofunnar Stöðvarvík sem gerðist í litlu sjávarplássi. Sérþættir 1998 voru: "Brjálaða vaktin, Guðað á gluggan" og "Laxbankinn."

Fjórða þáttaröðin (1998-1999).

Veturinn 1998 til 1999 voru Erla Ruth Harðardóttir og Linda Ásgeirsdóttir með í för. Þættirnir voru sýndir frá 10. október til 19. desember 1998 og 9. janúar til 1. maí 1999. Sérþættir voru "Hátíð góðs" og "kviðvar og 2000 vandinn". Spaugstofan byrjaði aftur 2002 en ekki í fréttastofuforminu.
Madara Uchiha

Madara Uchiha (japanska: うちは マダラ, "Uchiha Madara") er persóna úr japönsku anime og manga teiknimyndaseríunni "Naruto". Naoya Uchida talsetur hann í bæði þáttunum og OVA seríunni, en Neil Kaplan sér um enska talið.
Paul Gascoigne

Paul John Gascoigne (fæddur 27. maí 1967) í Gateshead er enskur fyrrum leikmaður sem lék sem miðjumaður. Hann var mest áberandi sem leikmaður á ferlinum þegar hann spilaði með Newcastle United, Tottenham Hotspur F.C., Glasgow Rangers og Lazio árin 1985-1998, hann vann FA-bikarinn með Tottenham árið 1991. Gascoigne ólst upp í Gateshead sem er nálægt Newcastle upon Tyne og hélt með Newcastle sem ungur drengur. Hann lék 57 leiki fyrir enska landsliðið og skoraði í þeim 10 mörk.

Utanvallar.

Gascoigne hefur oftar en ekki ratað í fréttir fyrir vandræði utan vallar. Fyrsta eiginkona hans hét Sheryl, sem giftist honum við hátíðlega athöfn í Ware, Hertfordshire, í júlí árið 1996. Þau höfðu þá verið saman í 6 ár þegar hann játaði síðar að hafa beitt hana ofbeldi. Sheryl gaf út bók sem hét "Stronger: My Life Surviving Gazza". Saman áttu þau soninn Regan, svo ættleiddi Gascoigne börn sem hún átti út fyrra hjónabandi, þau Mason og Biöncu. Bianca þessi átti síðar á ævinni eftir að gera garðinn frægan í raunveruleikaþættinum "Love Island". Í nóvember árið 2008 varð hann gjaldþrota. Gascoigne á við áfengisvandamál að stríða og hefur einnig verið greindur með geðræn vandamál.
Handveð

Handveð eru veð innan veðréttar er felast í því að veðhafinn tekur veðandlagið í eigin vörslu eða þriðji aðila fer með umráð þess þar til búið er að greiða skuldbindinguna sem veðið átti að tryggja efndir á. Slíkt gæti meðal annars falist í því að hluturinn sé settur í geymslu eða eiganda hlutarins sé gert ókleift að ráða yfir honum með öðrum hætti, eins og með afhendingu lykils að eigninni. Handhafanum er óheimilt að nýta það í eigin þágu nema samið hafi verið um þau afnot, og er honum skylt að hafa eftirlit með eigninni og framkvæma nauðsynlegt viðhald á henni.
Skyldubundið mat

Skyldubundið mat er meginregla í stjórnsýslurétti sem skyldar stjórnvöld til að framkvæma mat á aðstæðum þegar löggjafinn hefur eftirlátið stjórnvaldinu skyldu til að ákvarða mál eftir aðstæðum hverju sinni. Sú regla felur í sér að stjórnvöldum sé óheimilt að afnema eða þrengja verulega þá heimild, til að mynda með því að setja afleidda löggjöf eins og reglugerðir sem orsaka að öll mál með eitt tiltekið einkenni fái sömu afgreiðslu óháð öðrum málavöxtum þeirra.
Veðleyfi

Veðleyfi er heimild sem veðhafi gefur út til handa öðrum veðhafa er veitir hinum síðarnefnda leyfi til að fara fram fyrir sig í veðröðinni. Einnig er hugtakið notað þegar eigandi eignar heimilar öðrum aðila að veðsetja eign sína til tryggingar á veðskuld þess aðila við þriðja aðila. Talið er heimilt að skilyrðisbinda þessi leyfi.
Ylrækt

Ylrækt er ræktun plantna í upphituðum gróðurhúsum en ekki utandyra. Auk varmans er notast við lýsingu til að hjálpa til við vöxt plantnanna. Ýmist er ræktað í mold eða vatni sem kallað er vatnsrækt.

Sögu ylræktar á Íslandi má rekja aftur til 1923 eða 1924 til Mosfellsdals. Víða um land er ræktað í gróðurhúsum í atvinnuskyni en mikið er ræktað á Suðurlandi. Helstu afurðir í ylrækt eru tómatar af ýmsum gerðum, gúrkur, paprikur og salat.

Stærsti einstaki ræktandi salats og kryddplantna er Lambhagi í Reykjavík.
Koine gríska

Koine gríska (gríska: Ελληνιστική Κοινή "Ellenistike koine"), stundum kölluð helleníska eða biblíugríska, var stöðluð útgáfa forngrísku sem töluð var á helleníska tímanum, í Rómaveldi og á fyrstu öldum Austrómverska ríkisins í síðfornöld. Þessi mállýska þróaðist eftir landvinninga Alexanders mikla á 4. öld f.Kr. og varð viðskiptamál alls staðar á Miðjarðarhafssvæðinu næstu aldirnar. Koine gríska var að mestu byggð á attísku og jónísku með nokkrum einföldunum. Mállýskan þróaðist út í miðaldagrísku í Austrómverska ríkinu, sem síðar varð nútímagríska.

Koine gríska var bókmenntamál í Rómaveldi. Plútarkos og Pólýbíos skrifuðu sín verk á koine grísku. Nýja testamentið og Sjötíumannaþýðingin á hebresku biblíunni frá 3. öld eru ritaðar á koine grísku. Sama gildir um flest guðfræðirit kirkjufeðranna. Markús Árelíus skrifaði hugleiðingar sínar á þessu máli. Koine gríska er enn notuð sem kirkjumál í grísku rétttrúnaðarkirkjunni.
Hoya magnifica

Hoya magnifica er fjölær jurt í vaxblómaættkvísl. Útbreiðslan er í Papúa Nýju Guíneu.
Rudolf Schlechter

Friedrich Richard Rudolf Schlechter (16 október 1872 – 16 nóvember 1925) var þýskur flokkunarfræðingur, grasafræðingur, sem og höfundur nokkurra rita um orkídeur. Hann er talinn hafa lagt til nöfn á eitt þúsund nýjar orkídeutegundir (Orchidaceae) auk annarra. Nafn hans er oft skammstafað Schltr. á eftir fræðiheitum.

Hann fór í grasafræðileiðangra til Afríku, Indónesíu, Nýju-Gíneu, Suður og Mið-Ameríku.

Grasafræðisafn hans eyðilagðist í sprengiárásum á Berlín 1945.
Vålerenga Fotball

Vålerenga Fotball er norskt knattspyrnulið frá Ósló. Heimavöllur félagsins heitir Intility Arena.

Vålerenga er eitt af elstu félögum Noregs og er einnig eitt af mest studdu félögum landsins. Stuðningsmenn félagsins eru oft kallaðir "Klanen" og eru taldir vera með bestu stuðningsmönnum noregs. Liðið hefur unnið Norsku úrvaldeildina 5 sinnum, síðast árið 2005 og bikarkeppnina 4 sinnum, síðast árið 2008.

Meðal Íslendinga sem hafa spilað með liðinu eru Viðar Örn Kjartansson, Matthías Vilhjálmsson (sem enn spilar með félaginu) og Árni Gautur Arason.
Monopoly

Monopoly er borðspil frá útgefandum Hasbro fyrst útgefið árið 1935 af Parker Brothers. Spilið er fyrir 2 eða fleiri þar sem markmiðið er að vera eini eftirstandandi spilarinn með því að gera aðra spilara gjaldþrota. Spilið hefur verið þýtt og staðfært yfir á mörg tungumál, þar á meðal íslensku og klingonsku.
Hoya obcordata

Hoya obcordata er fjölær jurt í vaxblómaættkvísl. Útbreiðslan er á austurhluta Himalajafjalla.
Hoya pubens

Hoya pubens er fjölær jurt í vaxblómaættkvísl. Útbreiðslan er í Víetnam.
Sveinn Óskar Sigurðsson

Sveinn Óskar Sigurðsson (f. 27. júlí 1968) er íslenskur stjórnmálamaður, sveitastjórnarmaður og fyrrum bæjarfulltrúi Miðflokksins.

Menntun.

Sveinn fæddist 27. júlí 1968 á Selfossi. Hann lauk grunnskólaprófi frá Grunnskólanum á Hellu í Rangárvallarsýslu og síðar studentsprófi af eðlisfræðibraut frá Menntaskólanum við Hamrahlíð árið 1990. Árið 1995 útskrifaðist hann með BA gráðu frá Háskóla Íslands í hagfræði og heimspeki. Lokaverkefni hans í hagfræði fjallaði um sparnað og fjárfestingu í Asíu með áherslu á Kína og í heimspeki ritaði hann lokaverkefni um fjölskyldugildin annars vegar hjá Konfúsíus og hins vegar hjá Aristóteles og bar þau saman í fræðilegu samhengi. Leiðbeinandi hans í hagfræðiverkefninu var dr. Guðmundur Magnússon hagfræðiprófessor og í heimspekiverkefninu dr. Mikael M. Karlsson heimspekiprófessor. Árin 1996-1997 stundaði hann rannsóknir og nám við . Árið 1997 lauk hann námi í löggildingu til eignaskipta á vegum Félagsmálaráðuneytisins. Árið 2000 lauk hann námi í löggildingu sem fasteignasali á vegum Dómsmálaráðuneytisins. Árið 2004 lauk hann MBA meistaranámi í viðskiptafræði við Háskóla Íslands og árið 2011 MSc meistaranámi í fjármálum fyrirtækja frá Háskóla Íslands.

Ferill í stjórnmálum.

Sveinn var varaformaður Fjölnis FUS (félag ungra sjálfstæðismanna) í Rangárvallasýslu frá 1990 til 1991, síðar formaður félagsins frá 1991 til 1994 og kjörinn varamaður í stjórn Sambands ungra sjálfstæðismanna (SUS) 1991. Árið 1993 var hann kjörinn aðalmaður í stjórn SUS og sat í þeirri stjórn til ársins 1995.

Árið 2010 var Sveinn Óskar kjörinn sem formaður Sjálfstæðisfélags Mosfellinga, sat um tíma í umhverfisnefnd Mosfellsbæjar fyrir Sjálfstæðisflokkinn. Hann tók þátt í prófkjöri Sjálfstæðisflokksins í Suðvesturkjördæmi árið 2016 og sat á lista flokksins fyrir Alþingiskosningarnar sem fram fóru 26. október 2016.

Árið 2018 gekk Sveinn Óskar úr Sjálfstæðisflokknum yfir í Miðflokkinn og skipaði oddvitasæti Miðflokksins í sveitarstjórnarkosningunum það ár á lista flokksins í Mosfellsbæ. Hann hefur setið þar sem aðalmaður í bæjarráði Mosfellsbæjar og verið 1. varaforseti bæjarstjórnar um hríð. Sveinn átti sæti í svæðisskipulagsnefnd SSH (Samtök sveitarfélaga á höfuðborgarssvæðinu).

Árið 2020 ásakaði Sveinn Óskar héraðsdómarann Ástráð Haraldsson, sem þá var einn umsækjanda um stöðu dómara við Landsrétt, um að hafa slegið sig löðrungi fyrir um 40 árum þegar hann var barn. Sveinn sagðist ekki geta hugsað sér að slíkur maður yrði Landsréttardómari og því nauðsynlegt að fólk fengi að vita af þessu.
Hoya sapaensis

Hoya sapaensis er fjölær jurt í vaxblómaættkvísl. Útbreiðslan er í Víetnam.
Hoya uncinata

Hoya uncinata er fjölær jurt í vaxblómaættkvísl. Útbreiðslan er á Súmötru og Jövu.
Institut Mines-Télécom Business School

Institut Mines-Télécom Business School er evrópskur verslunarskóli með skólalóðir í París og Évry. Hann er stofnaður 1979. IMT BS var í 75. sæti meðal evrópskra verslunarskóla árið 2019 samkvæmt The Finanical Times. IMT BS býður einnig upp á doktorsnám (PhD nám), sem og ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Nám hans eru þrí-faggild af hinum alþjóðlegu samtökum AMBA, CGE, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 7 500 hollvini (alumni).
Fyrsta alþjóðasambandið

Alþjóðasamtök verkalýðsins eða Fyrsta alþjóðasambandið var stofnað í London 1864 og starfaði til 1876. Í því voru þeir sem seinna áttu eftir að skiptast í kommúnista, sósíalista og anarkista. Alþjóðasamtökin samanstóðu af hópum, samtökum og verkalýðsfélögum margra landa. Fyrsta þing þeirra var haldið í Genf í Sviss 1866. Á hátindi sínum höfðu samtökin alls um 8 milljónir manns innan vébanda sinna, að eigin sögn. Klofningur varð árið 1872, um spurninguna um ríkisvaldið: Anarkistar fóru þá sína eigin leið en kommúnistar og aðrir sósíalistar sína eigin. Alþjóðasamtökin voru lögð niður 1876, en Annað alþjóðasambandið var stofnað nokkrum árum síðar, 1889.
COBOL

COBOL (skammstöfun á „common business-oriented language“) er forritunarmál fyrir fallaforritun hannað fyrir notkun innan fyrirtækja. Það var fyrst útgefið árið 1959 og er enn í notkun þó það sé ekki nærrum eins vinsælt og áður fyrr. Málið sjálft byggist á skipunum sem líkjast enskri málfræði (til að mynda „MOVE x TO y“) en tölvunarfræðingar hafa lengi gagnrýnt það fyrir flókna og illskiljanlega uppsetningu.
Paramount Pictures

Paramount Pictures (PPC) er bandarískt kvikmyndafyrirtæki og dreifingaraðili. Fyrirtækið er nú dótturfyrirtæki UIP sem er í eigu ViacomCBS.
Fjólublár

Fjólublár er litur sem er á milli rauðs og blás og er við enda hinnar sjáanlegu bylgjulengda. Hann er á milli blás og purpura á litahjólinu. Hann er einn af sjö litum sem Isaac Newton skrásetti þegar hann skipti niður bylgjulengdum sjáanlegs ljóss árið 1672. Nafn litarins er líklega dregið frá fjólum.
Skriðklukka

Campanula rapunculoides er tegund af klukkuætt (Campanulaceae), ættuð frá Evrópu til vestur Síberíu. Hún hefur villst úr ræktun í N-Ameríku og er talin verulegt illgresi þar vegna þess hve skriðul hún er.

Ræturnar eru næringarríkar og hefur hún því fyrrum verið ræktuð.
Listi yfir Íslenska aðstæðukomedíuþætti

Eftirfarandi er listi yfir Íslenska aðstæðukomedíuþætti (eða sitcomþætti), listin er ekki tæmandi.
Jóhann Sigurðarson

Jóhann Sigurðarson (f. 21. apríl 1956) er íslenskur leikari.
Umhverfis jörðina á 80 dögum (kvikmynd 1956)

Umhverfis jörðina á 80 dögum var bandarísk ævintýramynd, gerð eftir samnefndri sögu eftir Jules Verne, árið 1956. Myndin var í leikstjórn Michael Anderson, með David Niven, Cantinflas, Shirley MacLaine og Robert Newton í aðalhlutverkum. Framleiðandi var Mike Todd og myndin kom út hjá United Artists.

Myndin var stórmynd á þess tíma mælikvarða og kostaði 6 milljónir dala í framleiðslu. Hún var tekin á 112 stöðum í 13 löndum. Fjölmargar stórstjörnur léku aukahlutverk í myndinni, eins og John Gielgud, Marlene Dietrich, Frank Sinatra og Buster Keaton. Myndin var tilnefnd til 8 Óskarsverðlauna og vann 5, þar á meðal fyrir bestu myndina og besta handritið. Hún vann auk þess tvö Golden Globe-verðlaun, fyrir bestu mynd og besta leik í gamanmynd (Cantinflas).
Íþróttamaður Hafnarfjarðar

Þeir einstaklingar sem hafa oftast hlotið nafnbótina oftar en einu sinni:
317

317 (CCCXVII í rómverskum tölum) var 17. ár 4. aldar sem hófst á þriðjudegi samkvæmt júlíanska tímatalinu. Innan Rómaveldis var það þekkt sem ræðismannsár Gallicanusar og Bassusar eða sem árið 1070 "ab urbe condita". Það hefur verið þekkt sem árið 317 frá því snemma á miðöldum þegar Anno Domini-tímatalið, hið Kristna tímatal, var tekið upp.
1974

Árið 1974 (MCMLXXIV í rómverskum tölum) var 74. ár 20. aldar og byrjaði á þriðjudegi samkvæmt gregoríska tímatalinu.
Kalmar FF

Kalmar FF er knattspyrnulið staðsett í Kalmar í Svíþjóð. Liðið var stofnað 15. júní 1910 og leikur í efstu deild í Svíþjóð, Allsvenskan.
Pong

Pong er spilakassaleikur framleiddur af Atari og upprunalega gefinn út árið 1972, en síðar hefur hann verið gefinn út í öðrum tegundum tölva. Í leiknum er spilaður tvívíður borðtennis séð ofan frá borðsins þar sem tveir spilarar keppast við að slá bolta þannig að hann fari framhjá spaða andstæðingsins.
Rafhlaupahjól

Rafhlaupahjól eða rafmagnshlaupahjól, stundum nefnd rafskúta og rafskutla, eru fararskjóti sem ganga fyrir rafmótor eða rafhlöðu. Þau eru hönnuð með bretti þar sem fólk stendur á og eru dekkin ýmist hörð eða með loftslöngu.

Samanbrjótanleg rafhlaupahjól með liþíum batteríum urðu fáanleg frá 2013-2014 og hafa aukist í vinsældum síðustu ár. Sprottið hafa upp leigur víða um heim þar sem fólk nýtir smáforrit (app) til að ræsa hjólin.

Hámarkshraði er um 30 km/kls. Reglur og aldurstakmörk eru breytileg eftir löndum.

Ísland.

Rafhlaupahjól eru skilgreind sem reiðhjól. Þó má ekki aka á akbraut annars gildir sama um þau og reiðhjól; hjálmskylda fram að 16 ára, tillitsemi við gangandi vegfarendur. Ekki má vera með farþega á hjólinu. Rafhlaupahjólaleigur hafa sett aldurstakmark, 18 ár. Fyrsta rafhlaupahjólaleigan, Hopp, var opnuð í september 2019.

Með tilkomu Wind Mobility hjólaleigunnar bættust 600 hjól í Reykjavík og í september 2020 voru því um 1.100 rafhlaupahjól í borginni. Hjólaleigurnar eru: Hopp, Kikk og Zolo

Í nóvember 2021 varð fyrsta banaslysið á farartækinu þegar því lenti saman við léttbifhjól við hjólastíg við Sæbraut.

Samkvæmt úttekt Læknablaðsins voru flest slys minniháttar og slysatíðni ekki meiri en við aðrar samgöngur eða íþróttir.
Popptíví

Popptíví var íslensk sjónvarpsstöð sem starfaði frá 2000-2005. Stöðin sá aðallega um að sýna tónlistarmyndbönd til að byrja með, en í október 2000 byrjaði vinsæli sjónvarpsþátturinn 70 mínútur sem var á stöðinni til 20. desember 2004. Þá byrjaði einn umsjónarmaður 70 mínútna Hugi Halldórsson með spurningaþáttinn "Jing Jang" sem hætti í febrúar 2005 vegna óvinsælda þáttarins. Í júní 2005 hætti sjónvarpsstöðin og kom stöðin Sirkus í staðinn.
Gulklukka

Gulklukka (fræðiheiti: "Campanula thyrsoides"). er tvíær tegund af klukkuættkvísl (Campanulaceae). Hún vex í Alpafjöllum og Júrafjöllum austur í Balkanskaga.
Hugo López-Gatell Ramírez

Hugo López-Gatell Ramírez (Mexíkóborg, 22. febrúar 1969) er mexíkóskur sóttvarnalæknir, rannsóknarmaður, prófessor og opinber starfsmaður.
Katla Margrét Þorgeirsdóttir

Katla Margrét Þorgeirsdóttir (f. 15. desember 1970) er íslensk leikkona, grínisti og handritshöfundur. Hún er þekkt fyrir að leika í Stelpunum og sem "Laufey" í Ófærð. Hún gerði handritið á Stelpunum, Ástríði og Ríkinu.
Eurogarðurinn

Eurogarðurinn eru íslenskir grínþættir sem voru sýndir haustið 2020 á Stöð 2. Þættirnir eru átta í heild sinni og voru fyrstu tveir þættirnir sýndir þann 27. september 2020.

Eurogarðurinn er ný íslensk gamanþáttaröð sem gerist í Húsdýragarðinum og fjallar um eftirmála þess að drykkfelldur, miðaldra braskari með vafasaman viðskiptaferil sem kaupir Húsdýragarðinn.

Hann hefur stórkostlegar hugmyndir um framtíð garðsins sem hann kallar Eurogarðinn. Hann sér fyrir sér að garðurinn ná upp í sömu stærðargráðu og Disney-World. Lykilatriði í framkvæmd hans á stórfenglegum hugmyndum sínum er að virkja starfsfólk garðsins með sér. Það á því miður ekki auðvelt með að sætta sig við nýjan eiganda og þær hugmyndir sem hann hefur um framtíð Húsdýragarðsins. Starfsfólkið er mislitur hópur fólks með ólíkar væntingar um lífið og framtíðina og því ekki ólíklegt að það verði hindrun í vegi hans.

Með aðalhlutverk fara Auðunn Blöndal, Steinþór Hróar Steinþórsson, Dóri DNA, Anna Svava Knútsdóttir og Jón Gnarr. Leikstjórn Arnór Pálmi Arnarsson.
Framsóknarflokkurinn (fyrri)

Framsóknarflokkurinn (fyrri) var íslenskur stjórnmálaflokkur sem stofnaður var sumarið 1902 af stuðningsmönnum Valtýs Guðmundssonar á þingi. Þeir höfðu áður starfað í Framfaraflokknum en gengu árið 1905 til liðs við hinn nýja Þjóðræðisflokk.

Saga.

Stefna Valtýs Guðmundssonar í stjórnarskrármálinu, valtýskan svokallaða, var samþykkt á Alþingi árið 1902 og virtist því um sinn sem að margra ára stappi um framtíðarstjórnskipan Íslands innan danska ríkisins væri lokið. Fylgjendur Valtýr á þingi höfðu áður myndað Framfaraflokkinn en sáu nú fram á nýja tíma í stjórnmálalífi landsins. Stefnuskráin horfði til framtíðar með áherslu á eflingu atvinnulífs, stofnun banka og símsamband við útlönd.

Nýjar vendingar í dönskum stjórnmálum breyttu stöðunni í sjálfstæðismálinu snögglega og unnu Heimastjórnarmenn góðan sigur í Alþingiskosningunum 1903. Lentu Framsóknarmenn því í stjórnarandstöðu en Hannes Hafstein varð fyrsti íslenski ráðherrann. Eftir að gagnrýni á störf ráðherrans tók að færast í vöxt vegna símamálsins freistuðu flokksmenn að breikka grundvöllinn með því að stofna nýjan flokk, Þjóðræðisflokkinn árið 1905.
HJK Helsinki

HJK Helsinki einnig þekkt sem "HJK" og "Helsingin Jalkapalloklubi" er finnskt knattspyrnulið frá Helsinki.

Félagið var stofnað árið 1907 og er sigursælasta félag Finnlands, með 30 deildartitla og 13 bikarmeistaratitla, HJK er eina lið Finnlands sem hefur komist í riðlakeppni meistaradeildar evrópu. Þar sem því tókst að slá út franska stórliðið Metz.

Titlar.

Leikmannahópur 2020.
Bayer 04 Leverkusen

Bayer Leverkusen er þýskt knattspyrnufélag stofnað í Leverkusen. Það er tengt lyfjafyrirtækinu Bayer. Liðið spilar heimaleiki sína á BayArena